Il-kandidat indipendenti Arnold Cassola saqsa lill-Kummissarju tat-Tfal Pauline Miceli jekk huwiex aċċettabbli li l-kandidati politiċi jmorru fuq l-għatbiet tal-iskejjel primarji biex iqassmu l-ħelu lit-tfal bl-intenzjoni li jiggwadanjaw xi voti mill-ġenituri tagħhom. Hu kien qed jagħmel referenza għall-Membru Parlamentari Laburista Rosianne Cutajar li marret iżżur skola primarja biex tagħti xi boroż bil-ħelu lit-tfal għall-okkażjoni tal-Halloween. Mal-boroż jidher biċ-ċar li kien hemm isimha marbut magħhom. "Xtaqt nistaqsik jekk hijiex aċċettabbli li aħna l-kandidati politiċi mmorru fuq l-għatba tal-iskejjel primarji biex nagħtu ħelu lit-tfal b'isimna fuq il-pakkett biex niġbru xi voti mingħand il-ġenituri tagħhom," qal Cassola f'email lil Miceli. Din mhux l-ewwel darba li Cutajar kienet ikkritikata talli qassmet xi prodott b'isimha marbut. F'Ġunju, l-NGO Repubblika ppreżentat denunzja lill-Kummissarju tal-Pulizija kontra Cutajar wara li din żaret dar tal-anzjani f'Ħal Qormi biex tqassam boroż bil-larinġ b'wiċċha mwaħħal mal-boroż. Aqra aktar: Filmat: Repubblika għand il-Pulizija minħabba l-larinġ li qassmet Rosianne Cutajar Rigward dan it-tqassim, Cassola kien semma' wkoll li anke d-Deputati Silvio Schembri, Silvio Parnis u Alex Muscat qassmu xi prodotti b'isimhom marbut. Skont l-Att Dwar l-Elezzjonijiet Ġenerali, Kapitolu 354, Artiklu 54: "Kull min, b'korruzzjoni, huwa nnifsu jew bil-mezz ta'persuna oħra, qabel, matul jew wara elezzjoni, direttament jew indirettament, jagħti jew jipprovdi, jew iħallas l-ispiża kollha jew biċċa mill-ispiża biex jingħata jew jiġi pprovdut ikel, xorb, trattament jew proviżjon lil persuna, jew għal xi persuna, bil-ħsieb li b'korruzzjoni jinfluwixxi fuq dik il-persuna jew fuq persuna oħra biex tagħti jew biex ma tagħtix il-vot tagħha f'elezzjoni, jew minħabba li dik il-persuna jew persuna oħra tkun tat jew ma tkunx tat il-vot, jew minħabba li tkun sejra tivvota jew sejra ma tivvotax f'elezzjoni, ikun ħati ta' reat ta' trattament. " Kull elettur li b'korruzzjoni jaċċetta jew jieħu ikel, xorb, trattament, jew proviżjon, kif jingħad hawn fuq, ikun ħati ta' reatta' trattament." .td_uid_3_617e695c5c62f_rand.td-a-rec-img{text-align:left}.td_uid_3_617e695c5c62f_rand.td-a-rec-img img{margin:0 auto 0 0}